Tronca de Nadal

A tronca María Pilar Lacasa Carrascosa: El habla de Alcolea de Cinca: breve caracterización lingüística y vocabulario. Archivo de filología aragonesa Nº 66, 2010, pp. 193-216, ISSN 0210-5624, toza u tizón de Nadal (u tamién de Navidat) ye un elemento caracteristico d'as tradicions nadalencas altoaragonesas, asinas como d'as tierras vecinas catalana y occitana, probablement ligata a lo folklore, a machia y a mitolochía pirinencas, a la tradición de l'árbol de Nadal y a ritos y celebracions antigos d'o solsticio d'hibierno.

Como s'indica mas enta debant, se troba buena cosa de variants d'istos ritos, pero por un regular consiste en posar a nueit de Nadal en o fogaril u a canto d'iste, a toza mas gran d'a lenyera, que s'ha guardato a esprés ta ista fiesta. Modernament se posa tamién chunto con l'árbol de Nadal. Os ninos d'a casa son os encargaus de decir bellas frases y bendicions rituals (encara que en bels lugars a bendición la fa o mas viello u l'amo d'a casa). En ocasions, a bendición se fa dimpués de ruixiar a tronca con un sinyalín de vin mientres se pronuncia a bendición. En as zonas orientals de l'Alto Aragón, o ritual teneba una parte mas ludica, cuan os ninos d'a casa pegaban trucazos a la toza ta que ista "cagase" os presents, María Bobadilla, "El fuego ritual de Navidad en un pueblo de la Ribagorza, pp. 139-152 en  I Congreso de Aragón de Etnología y Antropología (PDF), Institución Fernando el Católico, 1981, ISBN 84-00-04802-4 que gosaban estar lamins, carambels, fruitos secos y altras cosetas ta minchar u chuguetz chicoz.

Con a despoblación y o progresivo declive d'a cultura popular de l'Alto Aragón, ista tradición, bien enradigata hue en Catalunya, cuasi dispareix d'os rituals nadalencos aragoneses. En l'actualidat cuantos colectivos miran de conservar y fomentar a suya celebración per tot Aragón.

 Rituals tradicionals d'a tronca de Nadal 
En l'Alto Aragón bi ha dos menas de rituals ta fer uso d'a tronca u toza de Nadal: en a zona occidental, o ritual consiste en bendecir a toza y deixar que ista se creme, mientres en a zona oriental, os ninons tamién gosan fer cagar a tronca. Sánchez, Mª Elisa. La tronca de Navidad en Albada al Nacimiento. La Navidad en Aragón. Siete textos sobre la Naidad en Aragón. Libret que acompaña a o disco Albada al Nacimiento de La Orquestina del Fabirol..

 A bendición y crema d'a toza  
En l'Aragón occidental, se fica a tronca en o fogaril, se bendiz, se li preta fuego y se deixa que se consuma. En muitos lugars se li encomendaba a o mas chicot d'a casa que s'asentase a escarramanchons sobre a toza y bendecise a tronca decindo as frases rituals, fendo o sinyal d'a cruz con un porrón de vin y una torta..

Belunas d'as oracions de bendición d'a tronca que s'ha replegau son istas:

Dimpués se tornaba a repetir o sinyal d'a cruz con o porrón, decindo

Y se bebeba un trago de vin. Dimpués se rezaba por os muertos d'a casa, por os pais y os lolos.

Atras bendicions son:

.


(y fendo o sinyal d'a cruz con o porrón)

En Escalona, o mas viello u l'amo d'a casa, encendeba o tizón y deciba o sermón:

 Fer cagar a tronca 
En a zona oriental (incluyindo-ie o Semontano, a Cinca Meya y mesmo bel lugar d'o Baixo Aragón) a tronca gosa tener, de conchunta con o sentiu ritual de bendición d'a tronca, un sentiu ludico que no amaneix tanto en a parte occidental. Asinas, s'ha de trigar una tronca que tienga bels foricons ta ficar-ie lamins, galletas, nueces, pinyons, guirlaches, mandarinas, figos, monedas, chuguez, y asinas asinas.

En bel momento d'a nueit, os pais ninvían a os fillos ta atra cambra (por eixemplo, con a enchaquia de ir a mullar as estenazas) ta que no veigan como se replena a tronca. Dimpués se lis grita y se les diz que ya pueden fer cagar a tronca, pegando-les firmes trucazos, que s'acompanyan de bellas frases, ditos u bendicions, fendo asinas que amaneixcan os presents ta os mas chicoz. Dimpués, a tronca prencipia a cremar-se.

Beluns d'os ditos que se dicen son:

En Veri, se chita dimpués un chorro de vin d'o porrón, y fendo o sinyal d'a cruz, se diz

 Recuperación d'o costumbre 
En os zaguers anyos a tradición de bendecir a tronca, y mas que mas, a de fer cagar a tronca como forma de dar as estrenas de Nadal a os ninos s'está recuperando fito fito, mesmo en as ciudaz, gracias a la faina divulgadera que fan bellas asociacions culturals como Ligallo de Fablans de l'Aragonés.

 Referencias 

2. BB. AA. La Navidad en Aragón. Colección CAI 100 (Nº 9), Edita CAI, Zaragoza, 1998.
3. Moreno Rodríguez, Pilar. La Navidad en el Alto Aragón. en Revista de Ciencias Sociales del Instituto de Estudios Altoaragoneses, ISSN 0518-4088, Nº 90, 1980 , pags. 407-424.

 Vinclos externos 
 A tronca de Nadal en fablans.org
 Articlo sobre a Tronca, de Pedro Arnal Cavero, publicau en primeras en o Heraldo d'Aragón y dimpuesas replegau en o libro Aragón de las Tierras Altas publicau en 1955.
 A tronca de Navidat en infoaragon.com
 Rituals de fuego y tronca de Nadal en aragonesasi.com
 Costumbres pirenaicos relacionaus con a tronca
 A toza de Navidat en Sobrepuerto

Categoría:Mitolochías pirenencas
Categoría:Mitolochía aragonesa
Categoría:Tradicions aragonesas
Categoría:Nadal